section_heading: Ortlinghausova spojka s jednom tarnom pločom
paragraph_text: Tarne obloge za rad nasuho izrađene su najčešće od prešanih pamučnih vlakana povezanih umjetnom smolom ili su od čiste prešane umjetne smole. Pri specifičnom tlaku od 0,25 do 0,5 N/mm<sup>2</sup> njihov je koeficijent trenja μ = 0,3 do 0,4. Umnožak specifičnog tlaka i obodne brzine (u m/s) p∙v = 4 do 8 N/mm<sup>2</sup> je dopuštena veličina za opteretivost spojke u zavisnosti od obloge.